A határozat elfogadásához

**minősített** többség szükséges!

**II. *számú előterjesztés***

Őcsény község képviselő-testületének,

Pörböly község képviselő-testületének,

és Várdomb község képviselő-testületének,

2014. december 9.-án, 1800 órakor megtartandó együttes ülésére

**Őcsényi Közös Önkormányzati Hivatal Megállapodásának 4. sz. módosítása**

|  |
| --- |
| **Előterjesztő:** Fülöp János polgármester Őcsény  Sipos Lajos polgármester Pörböly  Simon Csaba polgármester Várdomb  **Készítette:** Nagyné Pohlon Mónika aljegyző  **Törvényességi ellenőrzést végezte:** Pollák Csaba jegyző  **Véleményezte:** |

***Tisztelt Képviselő-testületek!***

Az Őcsényi Közös Önkormányzati Hivatal két éves működésének tapasztalatai alapján megállapíthatjuk, hogy a feladatok nem csak a lakosságszámtól, hanem az ellátott települések számától is függ.

Célunk az, hogy egyik önkormányzatnak se kelljen a hivatal működéséhez hozzájárulni, azonban ez csak úgy lehetséges, ha a közös hivatal állami támogatásának hivatalon belüli elosztását felülvizsgáljuk és a hivatal megállapodását módosítjuk.

***Tisztelt Képviselő-testületek!***

***A fentiek alapján javasoljuk az alábbi határozati javaslat elfogadását:***

**H a t á r o z a t i j a v a s l a t :**

**Őcsényi Közös Önkormányzati Hivatal Megállapodás 4. módosításának jóváhagyása**

Őcsény Község Önkormányzata Képviselő-testülete a határozat mellékletét képező – Őcsényi Közös Önkormányzati Hivatal Megállapodás 4. módosítását és egységes szerkezetbe foglalt szövegét 2015. január 1. napi hatállyal jóváhagyja.

*Határidő:* 2014. december 31.

*Felelős:* Pollák Csaba jegyző

*Határozatról értesül:* Hivatal dolgozói

irattár

Pörböly Község Önkormányzata Képviselő-testülete a határozat mellékletét képező – Őcsényi Közös Önkormányzati Hivatal Megállapodás 4. módosítását és egységes szerkezetbe foglalt szövegét 2015. január 1. napi hatállyal jóváhagyja.

*Határidő:* 2014. december 31.

*Felelős:* Pollák Csaba jegyző

*Határozatról értesül:* Hivatal dolgozói

irattár

Várdomb Község Önkormányzata Képviselő-testülete a határozat mellékletét képező – Őcsényi Közös Önkormányzati Hivatal Megállapodás 4. módosítását és egységes szerkezetbe foglalt szövegét 2015. január 1. napi hatállyal jóváhagyja.

*Határidő:* 2014. december 31.

*Felelős:* Pollák Csaba jegyző

*Határozatról értesül:* Hivatal dolgozói

irattár

Őcsény , 2014.december 8.

Nagyné Pohlon Mónika

aljegyző

Megállapodás

Őcsényi Közös Önkormányzati Hivatal

4. sz. módosítása

**1.**

A megállapodás 4 bc pontja 7 főre módosul.

**2.**

A megállapodás 8.1 pontja az alábbi 8.1.1. ponttal egészül ki:

8.1.1 A települések hivatalát megillető állami támogatást a költségvetési törvényben elismert maximum köztisztviselői létszám alapján állapítják meg, azzal az eltéréssel, hogy a székhely település 1.400.000,- forintot ad át Várdomb és Pörböly községek közös hivatali feladatellátásához a kirendeltség részére.

Jelen megállapodást Őcsény Község Önkormányzat Képviselő-testülete a 214/2014.(XII.09.) Kt számú határozatával, Pörböly Község Önkormányzat Képviselő-testülete a …./2014.(XII.09.) Kt számú határozatával, Várdomb Község Önkormányzat Képviselő-testülete a …/2014.(XII.09.) Kt számú határozatával fogadta el.

Fülöp János Sipos Lajos Simon Csaba

polgármester polgármester polgármester

Őcsény Község Pörböly Község Várdomb Község

Önkormányzata Önkormányzata Önkormányzata

képviseletében képviseletében képviseletében

**M e g á l l a p o d á s**

**Közös Önkormányzati Hivatal működtetésére**

4. számú módosítással egységes szerkezetben

**Őcsény Község Önkormányzata Képviselő-testülete** (7143 Őcsény, Fő utca 35. képviseli: Fülöp János polgármester), **Pörböly Község Önkormányzata Képviselő-testülete** (7142 Pörböly, Óvoda utca 1. képviseli: Sípos Lajos polgármester) és **Várdomb Község Önkormányzata Képviselő-testülete** (7146 Várdomb, Kossuth utca 117. képviseli: Simon Csaba polgármester), megállapodnak abban, hogy Őcsény Község Önkormányzata Polgármesteri Hivatala működtetéséhez Pörböly és Várdomb községek csatlakoznak. A tagönkormányzatok a közös önkormányzati hivatalt Magyarország helyi önkormányzatairól szóló 2011. évi CLXXXI törvény (továbbiakban Mötv.) 84.§-85.§ alapján hozzák létre 2013. január 1.-vel és tartanak fenn az alábbiak szerint:

**1. A közös önkormányzati hivatal elnevezése, címe:**

Őcsényi Közös Önkormányzati Hivatal

7143 Őcsény, Fő utca 35.

**2. A közös Önkormányzati hivatalt létrehozó önkormányzatok megnevezése:**

Őcsény Község Önkormányzata Képviselő-testülete

7143 Őcsény, Fő utca 35.

Pörböly Község Önkormányzata Képviselő-testülete

7142 Pörböly, Óvoda utca 1.

Várdomb Község Önkormányzata Képviselő-testülete

7146 Várdomb, Kossuth Lajos utca 117.

**3. A megállapodás létrehozásának, módosításának, megszüntetésének módja:**

1. A megállapodás létrehozása:

A közös önkormányzati hivatal létrehozásáról szóló megállapodást a képviselő-testületek együttes ülésükön minden település minősített többségű döntésével hozzák létre.

1. A megállapodás módosítása:

A megállapodás módosítását bármely tag önkormányzat képviselő-testülete minősített többségű döntésével kezdeményezheti, mely kezdeményezésről a többi tag önkormányzat 60 napon belül minősített többségű döntést hoz. A módosítás csak minden önkormányzat elfogadó döntésével válik hatályossá a polgármesterek aláírásának napján vagy a kezdeményezésben szereplő napon. Az Alapító Okiratot és a Szervezeti és Működési Szabályzatot is érintő módosítás hatálybaléptetését, ezen dokumentumok elfogadását követő időpontra lehet csak kezdeményezni.

1. A megállapodás megszüntetése

A közös önkormányzati hivatal megszüntetésére a Mötv. 85.§ (3) bekezdése alapján kerülhet sor. A közös önkormányzati hivatal vagyonát a tag önkormányzatok között az általános önkormányzati választások (a megszűnés) évének január 1.-i település lakosságszám arányában kell megosztani.

**4. A hivatal felépítése**

1. Székhelytelepülés

aa) A hivatali egység neve:

Őcsényi Közös Önkormányzati Hivatal.

ab) A hivatali egység címe:

7143 Őcsény, Fő utca 35.

ac)[[1]](#footnote-1),[[2]](#footnote-2) A hivatal szervezeti egység engedélyezett létszáma: 8 fő.

1. Kirendeltség

ba) A hivatali egység neve:

Őcsényi Közös Önkormányzati Hivatal Várdombi Kirendeltsége.

bb) A hivatali egység címe:

7146 Várdomb, Kossuth Lajos utca 117.

bc)[[3]](#footnote-3),[[4]](#footnote-4),[[5]](#footnote-5) A hivatal szervezeti egység engedélyezett létszáma: 7 fő.

bd) A kirendeltség állandó jelleggel működik.

1. Ügyfélszolgálati megbízott

ca)[[6]](#footnote-6) A hivatali egység neve:

Őcsényi Közös Önkormányzati Hivatal Pörbölyi Ügyfélszolgálati Iroda.

cb) A hivatali egység címe:

7142 Pörböly, Óvoda utca 1.

cc)[[7]](#footnote-7) A hivatali egység szervezete:

Igazgatási-ügyfélszolgálati ügyintéző 0,5 fő.

cd) Az ügyfélszolgálati iroda állandó jelleggel működik.

**5. A működés alapkérdései:**

a) Székhelytelepülés által nyújtott alapszolgáltatások:

- Személyügyi nyilvántartás

- Iktatás, irattározás

- Informatikai alapszolgáltatás

\* TAKARNET

\* Ftp szerver

\* Honlap feltöltés (közös önkormányzati hivatal)

- Kapcsolat a Kormányhivatallal

- Adatszolgáltatási kötelezettség teljesítése

b) Várdombi Kirendeltség szolgáltatásai:

- Közös Önkormányzati Hivatal, költségvetése és a zárszámadás elkészítése;

- Pörböly és Várdomb községek hivatali (államigazgatási és önkormányzati) ügyeinek intézése a Várdombi Kirendeltségen történik;

- A Pörbölyi Önkormányzat és a Várdombi Önkormányzat jelen társulásaiban működő intézményei (óvoda, bölcsőde) gazdálkodását a társulás megszűnését követően az Őcsényi Közös Önkormányzati Hivatal Várdombi Kirendeltsége látja el az akkori jogszabályoknak megfelelően.

- A Várdombi kirendeltséget a jegyző irányításával, az aljegyző vezeti.

c) Pörbölyi ügyfélszolgálat Megbízott feladatai:

* Ügyfélfogadás
* Nyomtatványok átadása
* Nyomtatványok kitöltésében segítségnyújtás
* Beadványok, kérelmek átvétele és továbbítása
* Ügyfelek általános tájékoztatása
* Stb.

A részletes feladat és hatásköröket az SZMSZ tartalmazza.

1. Jegyző és aljegyző ügyfélfogadás rendje:

A jegyző Pörböly községben hetente legalább egy óra, míg Várdomb községben hetente legalább két óra ügyfélfogadást tart.

Az aljegyző Pörböly községben hetente legalább négy óra ügyfélfogadást tart.

Az ügyfélfogadás részletes időpontját és időtartalmát a Szervezeti és Működési Szabályzat tartalmazza.

**6. A hivatal irányítása:**

6.1. Képviselő-testületek irányítási jogosultságait a Mötv. 67.§ a) és d) pontjaiban meghatározottak alapján jelen megállapodásban foglaltaknak megfelelően gyakorolják.

6.2. Polgármesterek irányítási jogosultságait a Mötv. 67.§ a), b) és d) pontjaiban meghatározottak alapján jelen megállapodásban foglaltaknak megfelelően gyakorolják.

6.3. A tagönkormányzatok polgármesterei a közös önkormányzati hivatal irányítási jogosultságaik, és a települési önkormányzatok érdekeinek összehangolása érdekében Polgármesterek Tanácsa fórumot hoz létre. A Polgármesterek Tanácsa fórum összehívását bármely tag önkormányzat polgármestere kezdeményezheti.

**7. A hivatal vezetése, jegyző és aljegyző:**

7.1. A jegyző, aljegyző kinevezése, felmentése a Mötv. 83.§ b) pontja alapján történik.

7.2. Új jegyző, aljegyző kinevezéséhez, felmentéséhez, fegyelmi eljárás megindításához és fegyelmi büntetés kiszabásához Pörböly és Várdomb községek polgármestereinek előzetes írásos véleményét ki kell kérni és az (fegyelmi) ügyet tárgyaló ülésre meg kell hívni.

7.3. A jegyző tekintetében az egyéb munkáltatói jogokat a székhely önkormányzat polgármestere gyakorolja. Az aljegyző tekintetében az egyéb munkáltató jogokat a jegyző gyakorolja

7.4. A Közös Önkormányzati Hivatal Várdombi Kirendeltségén foglalkoztatott nem vezetői beosztású köztisztviselők tekintetében a kinevezéshez, felmentéshez az aljegyző javaslata és a várdombi polgármester egyetértése szükséges, míg az egyéb munkáltatói jogokat a jegyző gyakorolja.

7.5. A Közös Önkormányzati Hivatal Pörbölyi Ügyfélszolgálati irodáján foglalkoztatott köztisztviselő tekintetében a kinevezéshez, felmentéshez az aljegyző javaslata és a pörbölyi polgármester egyetértése szükséges, míg az egyéb munkáltatói jogokat a jegyző gyakorolja.

7.6. A tag önkormányzatok polgármesterei megállapodnak abban, hogy {a Mötv. Átmeneti rendelkezései alcím alatt szereplő 146/C.§ (2) bekezdése értelmében (hatályba lépés esetén)} a megszűnő Őcsényi Polgármesteri Hivatal jegyzőjét az Őcsényi Közös Önkormányzati Hivatal jegyzőjeként - annak egyetértésével - pályázati kiírás nélkül tovább foglalkoztatják.

7.7. A tag önkormányzatok polgármesterei megállapodnak abban, hogy {a Mötv. Átmeneti rendelkezései alcím alatt szereplő 146/C.§ (2) bekezdése értelmében (hatályba lépés esetén)} a megszűnő Várdomb-Pörböly Községek Körjegyzősége körjegyzőjét az Őcsényi Polgármesteri Hivatal jegyzője javaslatára az Őcsényi Közös Önkormányzati Hivatal aljegyzőjeként - annak egyetértésével - pályázati kiírás nélkül tovább foglalkoztatják.

**8. A hivatal költségvetéséhez való hozzájárulás:**

8.1. A tag önkormányzatok a közös önkormányzati hivatal működését a mindenkori központi költségvetési törvényben meghatározott állami támogatásból fedezik.

8.1.1[[8]](#footnote-8) A települések hivatalát megillető állami támogatást a költségvetési törvényben elismert maximum köztisztviselői létszám alapján állapítják meg, azzal az eltéréssel, hogy a székhely település 1.400.000,- forintot ad át Várdomb és Pörböly községek közös hivatali feladatellátásához a kirendeltség részére.

8.2. Amennyiben az állami támogatás a közös önkormányzati hivatal működtetéséhez nem elegendő, úgy a tag önkormányzatok a hiányzó forrást az általános önkormányzati választások - a ciklus kezdő - évének január 1.-i település lakosságszám arányában kell megosztani. Átmeneti szabályozásként jelen megállapodás esetében a 2012. január 1.-i lakosság számot fogadják el a tag önkormányzatok képviselő-testületei.

8.3. Amennyiben valamely a közös önkormányzati hivatal fenntartásában résztvevő önkormányzat képviselő-testülete a jelen megállapodásban foglaltaktól eltérő többlet létszámot kíván foglalkoztatni a közös önkormányzati hivatal alkalmazásában azt csak a saját költségvetése terhére biztosítandó többlet támogatásként teheti meg.

8.4. Az intézmény finanszírozását az állami támogatás megérkezését követő második munkanapig kell a közös önkormányzati hivatal számlaszámára átutalni. Ezen kötelezettség az esetleges állami támogatás kiegészítése esetében terheli a tag önkormányzatok képviselő-testületeit is.

8.5. A tárgyévet követő év május 31-ig az önkormányzatok a tényleges kiadások alapján elszámolnak egymással.

8.6. Amennyiben a tag önkormányzatoknak a társulási elszámolásból adódó tartozása van úgy azt legkésőbb a folyó év július 31-ig köteles kiegyenlíteni. Amennyiben a megadott határidőig erre nem kerül sor, úgy a követeléssel rendelkező tagönkormányzat tértivevényes fizetési felszólítást bocsát ki, amelyben 8 napos fizetési határidőt jelöl meg fizetési határidőként. Az újabb határidő elmulasztása esetén a tagönkormányzat a társulási megállapodás 1. számú melléklet szerinti felhatalmazó levél alapján azonnali beszedési megbízás benyújtására jogosult.

8.7.[[9]](#footnote-9) Őcsény Község Önkormányzata a műszaki és a pályázat írási ügyek intézésére a megállapodás 8.3. alpontnak megfelelően plusz 0,5 fő foglalkoztatását saját költségként az Őcsényi Közös Önkormányzati Hivatal számára biztosítja.

8.8.[[10]](#footnote-10) Várdomb Község Önkormányzata a Várdomb-Alsónána Bölcsőde és Óvoda Önállóan működő intézmény gazdasági, pénzügyi ügyeinek intézésére a megállapodás 8.3. alpontnak megfelelően plusz 1 fő foglalkoztatását saját költségként az Őcsényi Közös Önkormányzati Hivatal számára biztosítja.

8.9.[[11]](#footnote-11) Pörböly Község Önkormányzata és Várdomb Község Önkormányzata az igazgatási ügyek intézésére a megállapodás 8.3. alpontnak megfelelően plusz 0,5 fő foglalkoztatását saját költségként a két önkormányzat lakosság száma arányában az Őcsényi Közös Önkormányzati Hivatal számára biztosítja.

***9.[[12]](#footnote-12)* Gazdálkodási feladatai:**

Ellátja az Őcsényi Tarkabarka Óvoda és Családi Napközi, az Őcsényi Cigány Nemzetiségi Önkormányzat, az Őcsényi Német Nemzetiségi Önkormányzat, a Várdombi Német Nemzetiségi Önkormányzat, Várdomb-Alsónána Bölcsőde és Óvoda és aVárdomb-Alsónána Bölcsőde és Óvoda Intézményfenntartó társulás gazdálkodásávalkapcsolatos teendőket az együttműködési megállapodásoknak megfelelően."

Jelen megállapodást Őcsény Község Önkormányzat Képviselő-testülete a 214/2014.(XII.09.) Kt számú határozatával, Pörböly Község Önkormányzat Képviselő-testülete a …./2014.(XII.09.) Kt számú határozatával, Várdomb Község Önkormányzat Képviselő-testülete a …/2014.(XII.09.) Kt számú határozatával fogadta el.

Fülöp János Sipos Lajos Simon Csaba

polgármester polgármester polgármester

Őcsény Község Pörböly Község Várdomb Község

Önkormányzata Önkormányzata Önkormányzata

képviseletében képviseletében képviseletében

A 7.6. és a 7.7. pont tekintetében

Fülöp János Sipos Lajos Simon Csaba

polgármester polgármester polgármester

Pollák Csaba

jegyző

A 7.7. pont tekintetében

Nagyné Pohlon Mónika

körjegyző

1. számú melléklet

**Felhatalmazó levél**

Alulírott ……………………………………………………………………………………….............

(az Önkormányzat neve és címe) jelen nyomtatvány aláírásával felhatalmazom a számlavezető hitelintézetemet, hogy a………………………………………………………………………… ………………………………………………………………………………………..…………....-nál

(a hitelintézet neve és címe) vezetett ………………………………………………………. számú számlámat .............................Község Önkormányzat által benyújtott azonnali beszedési megbízás alapján a ……………………………………………számla javára megterhelje.

Kelt: ………………………………………..

……………………………………..

a felhatalmazó Önkormányzat cégszerű aláírása

Záradék:

……………………………………………………………………………………………….……......

(a hitelintézet neve és címe) mint a Számlatulajdonos hitelintézete tudomásul vesszük, hogy ................................ Község Önkormányzata - mint jogosult – a Megállapodás Közös Önkormányzati Hivatal működtetésére létrejött társulási megállapodás alapján felmerülő követelését a Számlatulajdonos számlája terhére azonnali beszedési megbízással érvényesítheti.

A felhatalmazó kijelenti, hogy más banknál a jelen megállapodás megkötésének időpontjában nem rendelkezik bankszámlával és egyúttal vállalja, hogy a megadott bankszámla megszüntetéséről, illetve újabb bankszámlák megnyitásáról haladéktalanul értesíti .....................Község Önkormányzatát.

A felhatalmazó Önkormányzat hitelintézete tudomásul veszi, hogy e nyilatkozat csak ............................... Község Önkormányzata tudtával és hozzájárulásával vonható vissza.

Kelt: ………………………………………..

………………………………….…..

hitelintézet

1. Módosította az Őcsény 171/2012.(XII.19.)Kt. határozat. Pörböly 90/2012.(XII.19.) Kt. határozat. Várdomb 94/2012.(XII.19.) Kt. határozat. Hatályos 2013. január 1.-től. [↑](#footnote-ref-1)
2. Módosította az Őcsény 83/2013.(VI.26.)Kt. határozat. Pörböly 54/2013.(VI.24.) Kt. határozat. Várdomb 48/2013.(VI.26.) Kt. határozat. Hatályos 2013. július 1.-től. [↑](#footnote-ref-2)
3. Módosította az Őcsény 171/2012.(XII.19.)Kt. határozat. Pörböly 90/2012.(XII.19.) Kt. határozat. Várdomb 94/2012.(XII.19.) Kt. határozat. Hatályos 2013. január 1.-től. [↑](#footnote-ref-3)
4. Módosította az Őcsény 83/2013.(VI.26.)Kt. határozat. Pörböly 54/2013.(VI.24.) Kt. határozat. Várdomb 48/2013.(VI.26.) Kt. határozat. Hatályos 2013. július 1.-től. [↑](#footnote-ref-4)
5. Módosította az Őcsény 214/2014.(XII.9.)Kt. határozat. Pörböly ..../2014.(XII.9.) Kt. határozat. Várdomb ...../2014.(XII.9.) Kt. határozat. Hatályos 2015. január 1.-től. [↑](#footnote-ref-5)
6. Módosította az Őcsény107/2014.(VI.25.)Kt. határozat. Pörböly43/2014.(VII.3.) Kt. határozat. Várdomb 53/2014.(VI.30.) Kt. határozat. Hatályos 2014.augusztus 1.-től. [↑](#footnote-ref-6)
7. Módosította az Őcsény 171/2012.(XII.19.)Kt. határozat. Pörböly 90/2012.(XII.19.) Kt. határozat. Várdomb 94/2012.(XII.19.) Kt. határozat. Hatályos 2013. január 1.-től. [↑](#footnote-ref-7)
8. Beiktatta az Őcsény 214/2014.(XII.9.)Kt. határozat. Pörböly ..../2014.(XII.9.) Kt. határozat. Várdomb ...../2014.(XII.9.) Kt. határozat. Hatályos 2015. január 1.-től. [↑](#footnote-ref-8)
9. Beiktatta az Őcsény 83/2013.(VI.26.)Kt. határozat. Pörböly 54/2013.(VI.24.) Kt. határozat. Várdomb 48/2013.(VI.26.) Kt. határozat. Hatályos 2013. július 1.-től. [↑](#footnote-ref-9)
10. Beiktatta az Őcsény 83/2013.(VI.26.)Kt. határozat. Pörböly 54/2013.(VI.24.) Kt. határozat. Várdomb 48/2013.(VI.26.) Kt. határozat. Hatályos 2013. július 1.-től. [↑](#footnote-ref-10)
11. Beiktatta az Őcsény 83/2013.(VI.26.)Kt. határozat. Pörböly 54/2013.(VI.24.) Kt. határozat. Várdomb 48/2013.(VI.26.) Kt. határozat. Hatályos 2013. július 1.-től. [↑](#footnote-ref-11)
12. Beiktatta az Őcsény 107/2014.(VI.25.)Kt. határozat. Pörböly 43/2014.(VII.3.) Kt. határozat. Várdomb 53/2013.(VI.30.) Kt. határozat. Hatályos 2014. augusztus1.-től. [↑](#footnote-ref-12)